

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

APSTIPRINĀTI

Ar Dobeles novada domes

2022.gada 27.janvāra lēmumu Nr.13/2

GROZĪTI

Ar Dobeles novada domes

2022. gada 24. februāra lēmumu Nr.54/3

**NOTEIKUMI**

**,,Dobeles novada pašvaldības ceļu un ielu fonda līdzekļu pārvaldīšanas kārtība’’**

Izdoti saskaņā ar likumu “Par autoceļiem”12. panta astoto daļu un Ministru kabineta 2008.gada 11. marta noteikumu Nr. 173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība.

1. **Vispārīgie jautājumi**
2. Šie noteikumi nosaka kārtību, kādā tiek pārvaldīti un izlietoti Dobeles novada pašvaldības (turpmāk – Pašvaldība) ceļu un ielu fonda līdzekļi.
3. Dobeles novada pašvaldības ceļu un ielu fonda (turpmāk - Fonds) līdzekļus veido no valsts pamatbudžeta valsts autoceļu fondu programmas apakšprogrammas “Mērķdotācijas pašvaldību autoceļiem (ielām)”(turpmāk - Mērķdotācija) saņemtie finanšu līdzekļi.
4. Fonda līdzekļi tiek izlietoti Dobeles, Auces pilsētu un Dobeles novada pagastu ielu un ceļu uzturēšanai un būvniecībai, ievērojot Fonda izlietošanas vidējā termiņa trīs gadu programmu.
5. **Fonda līdzekļu izlietojums**
6. Mērķdotācija Pašvaldībā tiek saņemta no Satiksmes ministrijas reizi mēnesī.
7. Pašvaldības pamatbudžetā tiek nodrošināta atsevišķa fonda līdzekļu uzskaite.
8. Rīcībai ar Fonda līdzekļiem Dobeles novada dome vienlaicīgi ar budžeta pieņemšanu apstiprina Fonda ieņēmumus un izdevumus kārtējam saimnieciskajam gadam. Finansiālā pārskata gadā neizlietotie Fonda līdzekļi tiek izmantoti nākamajā finansiālā pārskata gadā. Kontroli par Fonda izlietojumu veic Pašvaldības Finanšu un grāmatvedības nodaļa vienu reizi ceturksnī.
9. Fonda līdzekļu sadali organizē Pašvaldība, ņemot vērā Dobeles un Auces pilsētu un katra Dobeles novada pagasta ceļu, ielu kopgarumu (km) un segumus (grants, melnais segums).
10. Fonda līdzekļu sadalījums(%):

8.1 Dobeles pilsēta - 23,73

8.2. Annenieku pagasts - 3,60

8.3. Auru pagasts - 6,39

8.4. Bērzes pagasts - 6,03

8.5. Bikstu pagasts - 3,31

8.6. Dobeles pagasts - 4,52

8.7. Jaunbērzes pagasts - 4,36

8.8. Krimūnu pagasts - 2,97

8.9. Naudītes pagasts - 3,61

8.10. Penkules pagasts - 3,25

8.11. Zebrenes pagasts - 3,60

8.12. Tērvetes pagasts - 7,19

8.13. Augstkalnes pagasts - 4,32

8.14. Bukaišu pagasts - 2,88

8.15. Auces pilsēta - 8,30

8.16. Bēnes pagasts - 3,04

8.17. Īles pagasts - 1,62

8.18. Lielauces pagasts - 1,42

8.19. Ukru pagasts - 1,62

8.20. Vecauces pagasts - 1,21

8.21. Vītiņu pagasts - 3,03

9. Fonda līdzekļus pašvaldība izlieto šādām vajadzībām:

9.1. ielu un ceļu uzturēšanai, atjaunošanai un būvniecībai, satiksmes organizācijas uzlabošanai;

9.2. gājēju ietvju, veloceliņu izbūvei un apgaismojuma ierīkošanai;

9.3. ielu un ceļu projektu izstrādāšanai un vadībai;

9.4. būvuzraudzībai un autoruzraudzībai;

9.5. zemes pirkšanai, lai uzlabotu un attīstītu ielas un ceļus;

9.6. *(svītrots ar grozījumiem, kas izdarīti ar Dobeles novada domes 2022. gada 24. februāra lēmumu Nr.54/3);*

9.7. *(svītrots ar grozījumiem, kas izdarīti ar Dobeles novada domes 2022. gada 24. februāra lēmumu Nr.54/3);*

9.8. avārijas seku un dabas katastrofu iztaisīto postījumu likvidācijai ielu un ceļu tīklā.

10. Papildus Mērķdotācijas finanšu līdzekļu gadījumā, tie atbilstoši atsevišķam Dobeles novada domes lēmumam tiek izlietoti ceļu un ielu neatliekamiem uzturēšanas darbiem.

11. Pašvaldība, ievērojot 8.punktā noteikto, plāno Fonda budžetu katram gadam, akceptē veicamos darbus, to apjomus un nepieciešamos finanšu līdzekļus, atbilstoši plānotajiem ieņēmumiem.

**III. Fonda pārvalde**

12. Fondu pārvalda Pašvaldība.

13. Fonda līdzekļu izlietošanu organizē Pašvaldības komunālā nodaļa un pagastu pārvaldes.

Pašvaldība sniedz informāciju par Fonda izlietojumu Dobeles novada domes finanšu un budžeta komitejai reizi ceturksnī. Par fonda līdzekļu izlietošanas atbilstību mērķim atbildīgs konkrētā pagasta pārvaldes vadītājs.

14. Kontroli pār Fonda izlietojumu veic Pašvaldības finanšu un grāmatvedības nodaļa.

**IV. Pārskatu sniegšana par mērķdotācijas izlietojumu**

15. Pārskatu par mērķdotācijas izlietojumu Pašvaldības Finanšu un grāmatvedības nodaļa iesniedz Satiksmes ministrijai Ministriju, centrālo valsts iestāžu un pašvaldību budžeta pārskatu informācijas sistēmā ”e Pārskati” līdz pārskata ceturksnim nākamā mēneša 20 (divdesmitajam) datumam.

Ja iesniegšanas datums iekrīt brīvdienā vai svētku dienā, pārskatu iesniedz nākamajā darbdienā pēc iesniegšanas datuma.

1. **Noslēguma jautājums.**

16. Ar šo noteikumu spēkā stāšanās dienu zaudē spēku Dobeles novada domes 2014.gada 30.septembra noteikumi “Dobeles novada pašvaldības ceļu un ielu fonda līdzekļu pārvaldīšanas kārtība” un Tērvetes novada domes 2015. gada 21. maija noteikumi ,,Par valsts budžeta valsts autoceļu fonda programmas mērķdotācijas izlietošanas kārtību pašvaldības ielu un ceļu uzturēšanas finansēšanai Tērvetes novadā”.

Domes priekšsēdētājs I. Gorskis